Publication: Magyar Közlöny
Issue: MK-1998-50 (Year: 1998, Number: 50)
Era: 1990-2004
Section: a 27/1998. (VI. 10.) MKM rendelethez
Paragraph Index: 754

3. A képzés lehetővé teszi a bábművészet területén — minél változatosabb bábos tevékenységformákban való részvételt; — a bábos és maszkos játékok kulturális tradícióinak megismerését; — a bábszínpadi megjelenítés törvényszerűségeinek megismerését (pl. tér, idő, kép, ritmus, tempó stb.); — az alapvető bábszínpadi technikák megismerését; — a bábjátékos technikákkal való kísérletezést, továbbá a bábjáték mint művészi kommunikációs forma megtapasztalását, — a tanulók bábjátékkal kapcsolatos fogalmi készletének, aktív szókincsének bővítését; — a tanulók képesség és adottság szerinti differenciált foglalkoztatását; — az önkifejezést; — az önértékelést annak érdekében, hogy a tanulók képessé váljanak saját eredményeik felismerésére, és azokat bábos tanulmányaik során hasznosítani is tudják; — a tanulók másutt szerzett ismereteinek (pl. tánc- és mozgásművészet, dráma, történelem, irodalom, vizuális kultúra stb.) alkalmazását, esetenként integrálását; — azt, hogy a tanulók egyénileg és csoportosan előadást tervezhessenek, létrehozhassanak, illetve a létrejött előadást bemutathassák; — minél több élő és felvett bábelőadás — köztük társaik által készített produkciók — megtekintését. 1998/50. szám Általános fejlesztési követelmények A színművészet területén Készítse fel a tanulókat — drámai szövegek értő — színészi szempontokat figyelembe vevő — olvasására, — különböző színészi technikák tudatos alkalmazására, — színházi improvizációra, — karakterábrázolásra mozgásos, nyelvi, beszédtechnikai eszközökkel, — egyes színházi stílusoknak megfelelő színészi játékra, — különféle szerepek megformálására, — a rendezői instrukciók mentén végzett munkára, — a más művészeti ágak területéről származó ismereteinek alkalmazására a szerepalkotás során, — színházi előadások elemzésére, értékelésére. Ismertesse meg a tanulókkal — a színházi alapfogalmakat/szakkifejezéseket, — a drámai/színházi konvenciókat, azok alkalmazását, — a legfontosabb történeti és/vagy kortárs színházi stílusokat, — a színházi műfajokat, — a szöveg- és előadáselemzés szempontjait, — a színészi játék alapvető iskoláit, — a színészi alkotómunka fázisait, főbb összetevőit, — a színház jelenkori közösségi, társadalmi szerepét, — napjaink színházi struktúráját. A bábművészet területén Készítse fel a tanulókat — a bábjáték alkotófázisaiban való részvételre, — a partnerekkel való alkotó együttműködésre, — színpadi szituációnak megfelelő improvizációra, — a bábjáték komplexitásában rejlő lehetőségek felismerésére és alkalmazására, — átlátni egy-egy bábtechnika és színpadtechnika alkalmazási lehetőségeinek határait, — felismerni, hogy egy-egy téma milyen bábtechnikai és színpadtechnikai keretek között bontható ki leginkább, — önálló feladatmegoldás esetén megindokolni témaválasztását és a technikai megoldás melletti döntését, s azt (tanári segítséggel) a megvalósításig végigvezetni, — tanári/rendezői instrukciók mentén végzett munkára, — jelenet vagy jelenetsor gyakorlás útján történő eljátszására és reprodukálására, — különféle szerepek megformálására, — az előadás/próba folyamán szükség szerinti háttérmunkára, munkája során a színpad iránti alázatra, — egyes színházi stílusoknak megfelelő játékmódra. Ismertesse meg a tanulókkal — a bábszínházi alapfogalmakat/szakkifejezéseket, — az animáció útján történő kifejezés sajátosságait, — a főbb báb- és színpadtechnikák elméletét, gyakorlatát, — a bábszínpadi konvenciókat, — a bábjáték kultúrtörténeti szerepét, tradícióit, — a darab-, szerep- és előadáselemzés szempontjait, — a bábjátékos tevékenység összetevőit, azok egymásra épülését, alkalmazását, — a rögzített előadásmód és az improvizációs technika közti különbséget, alkalmazási lehetőségeiket, a különböző játékstílusokat, — a társművészetekkel való kapcsolódás lehetőségeit, — az egyes működési struktúrákat. A képzés struktúrája A képzés ideje: 12 év Évfolyamok száma: 12 évfolyam A képzés tanszakai — Színjáték tanszak — Bábjáték tanszak Óraterv (óraszámok heti bontásban) Színjáték tanszak Tantárgy Évfolyamok Előképző Alapfok Továbbképző 1. 2. 1. 2. 3. 4. 5. 6. 7. 8. 9. 10. Főtárgy Drámajáték Színjáték — — — — — — — — — — — — Kötelező tantárgyak Beszédgyakorlatok Mozgásgyakorlatok — — — — 0,5 0,5 0,5 0,5 0,5 0,5 0,5 0,5 0,5 0,5 0,5 0,5 — — — — Kötelezően választható tantárgyak — — Szabadon választható tantárgyak

Source: https://magyarkozlony.hu/hivatalos-lapok/df31e3f6108f1a0f18407d9da82ca98fc7dce328/dokumentumok/00b1311453fe5a3dd1037b877cbedde7247c0be3/letoltes